Document ID: /roh_data/filtered/fineweb-2-filterrobots_roh.jsonl.gz/58530

A Malans è in um sa blessà fermamain durant lavurs da vendemia.
Sonda en damaun manava l'um da 39 onns las ivas raccoltadas cun ina maschina en il torchel da vin, cura ch'el è vegnì cun ina chomma en la maschina, scriva la polizia chantunala. El haja pudì arretar sez la maschina, ils pumpiers da Landquart al han dentant stuì liberar. La maschina haja stuì vegnir tagliada si cun ina forsch da metal.
Cun grevas blessuras ha la Rega lura transportà l'um en l'Ospital chantunal a Cuira.